smcproject/ml-wiki-sentences huggingface dataset:
പതിനാറാം വയസിൽ വിവാഹിതനായി.
അധ്യാപനം,പത്രപ്രവർത്തനം, സാഹിത്യം
ചിറക്കടവ് സെൻറ് എഫ്രേംസ്, നെടുംകുന്നം സെൻറ് തെരേസാസ് എന്നീ സ്കൂളുകളിൽ അദ്ധ്യാപകനായി സേവനമനുഷ്ടിച്ച അദ്ദേഹം പിൽക്കാലത്ത് പത്രപ്രവർത്തനത്തിലേക്ക് ചുവടുമാറ്റി.
സത്യദീപം പത്രാധിപ സമിതി അംഗം, കെ.സി.എസ്.എലിന്റെ മുഖപത്രമായിരുന്ന കത്തോലിക്ക വിദ്യാർത്ഥിയുടെ എഡിറ്റർ എന്നീ നിലകളിൽ പ്രവർത്തിച്ച ജോസഫ് 1958 മുതൽ 17 വർഷക്കാലം കൊച്ചിയിൽ മലബാർ മെയിലിന്റെ പത്രാധിപനായിരുന്നു.
ഇടക്ക് സാഹിത്യ പരിഷത്ത് മാസികയുടെ ചുമതലക്കാരനായി പ്രവർത്തിച്ച ഇദ്ദേഹം വിവിധ പത്രങ്ങളിലും ആനുകാലികങ്ങളിലും പംക്തികളും കൈകാര്യം ചെയ്തു.
സാഹിത്യത്തിന്റെ വിവിധ മേഖലകളിൽ ജോസഫിന്റെ സാന്നിധ്യമുണ്ടായിരുന്നു.
ലേഖനം, നിരൂപണം, കഥ, കവിത, ചരിത്രം തുടങ്ങിയവ ഉൾപ്പെടെ അറുപതോളം ഗ്രന്ഥങ്ങൾ അദ്ദേഹത്തിൻറേതായുണ്ട്.
പ്രബന്ധ രത്നാവലി, പ്രബന്ധമുക്താവലി, സാഹിത്യബോധിനി, സാഹിത്യ സൗരഭം തുടങ്ങിയവ ഉദാഹരണങ്ങൾ.
കേരള കത്തോലിക്കാ സഭയുടെചരിത്രത്തെക്കുറിച്ചുള്ള അദ്ദേഹത്തിന്റെ രചനകൾ മികച്ച റഫറൻസ് ഗ്രന്ഥങ്ങളാണ്.
കേരള സഭയുടെ വ്യക്തിത്വം, കേരളത്തിലെ മാർതോമാ ക്രിസ്ത്യാനികൾ, കേരള ക്രിസ്ത്യാനികൾ, കത്തോലിക്കാ സഭയിലെ നൂറിലധികം മഹദ് വ്യക്തികളുടെ സംക്ഷിപ്ത ജീവചരിത്രം ഉൾക്കൊള്ളുന്ന കേരളസഭാ താരങ്ങൾ തുടങ്ങിയവ ഇതിൽ ഉൾപ്പെടും.
തച്ചിൽ മാത്തൂതകരന്റെ ജീവചരിത്രഗ്രന്ഥം എം.ഒ ജോസഫിനെ സാഹിത്യ താരം അവാർഡിന് അർഹനാക്കി.
ഗാർഷ്യ മൊരീനോ, ബീഗം സംറു, ദീപാവലി, ചരിത്രകഥകൾ, വലിയ കപ്പിത്താൻ, ഭാഷാപ്രേമികൾ തുടങ്ങിയവൊക്കെ അദ്ദേഹത്തിന്റെ രചനാപാടവം വിളിച്ചോതുന്ന ഗ്രന്ഥങ്ങളാണ്.
സഭക്കും ക്രിസ്ത്യൻ സമൂദായത്തിനും നൽകിയ വിലപ്പെട്ട സംഭാവനകളുടെ അടിസ്ഥാനത്തിൽ ജോസഫിന് അത് ലെത്താ ദേ ഹെന്തോ(champion of the Indian church)ബഹുമതിക്ക് നൽകി ആദരിച്ചിരുന്നു.
ക്രൈസ്തവ വിജ്ഞാനകോശത്തിന്റെ രചനയിലും അദ്ദേഹം പങ്കാളിയായി.
ഗിരിപ്രഭാഷണമായിരുന്നു അവസാന കൃതി.
എം.ഒ ജോസഫിന്റെ പ്രധാന കർമ മണ്ഡലം കൊച്ചിയായിരുന്നു .
എ.കെ.സി.സി ജനറൽ സെക്രട്ടറി, ടാറ്റാ ലേബർ യൂണിയൻ, കൊച്ചിയിലെ പത്രപ്രവർത്തക അസോസിയേഷൻ, കൊച്ചി ലേബർ കോൺഗ്രസ് എന്നിവയുടെ ഭാരവാഹിയെന്ന നിലിയിലും അദ്ദേഹം പ്രാഗത്ഭം തെളിയിച്ചു.
ക്രിസ്തുമതം സ്വീകരിക്കുന്ന ഹരിജനങ്ങൾക്ക് വിദ്യാഭ്യാസ ആനുകൂല്യങ്ങൾ നിഷേധിച്ചുകൊണ്ട് തിരുക്കൊച്ചി ഗവൺമെൻറ് പുറപ്പെടുവിച്ച നിരോധനാജ്ഞക്കെതിരായ ബഹുജന പ്രക്ഷോഭത്തിന് മുൻകൈ എടുത്തതിന്റെ പേരിൽ ജോസഫ് തിരുവിതാംകൂറിലേക്ക് നാടുകടത്തപ്പെട്ടു.
തിരുവിതാംകൂർ സർക്കാർ അദ്ദേഹത്തെ ഒൻപതു മാസം വീട്ടുതടങ്കലിലാക്കി.
അമരാവതി കുടിയിറക്ക് വിരുദ്ധ പ്രക്ഷോഭത്തിന് നേതൃത്വം നൽകിയ മലനാട് കർഷക യൂണിയന്റെ നേതൃനിരയിൽ ഫാ.
വടക്കനൊപ്പം എം.ഒ ജോസഫും ഉണ്ടായിരുന്നു.
ആദ്യഭാര്യ മരിച്ച് നാലു വർഷത്തിനുശേഷം 1946 നവംബർ നാലിന് നെടുംകുന്നം ചെറുശേരിൽ കുടുംബാംഗമായ അച്ചാമ്മയെ ജോസഫ് വിവാഹം ചെയ്തു.
1976 ഏപ്രിൽ ഏഴിന് അന്തരിച്ച എം.ഒ ജോസഫിന്റെ മൃതദേഹം നെടുംകുന്നം സെൻറ് ജോൺ ദ ബാപ്റ്റിസ്റ്റ്സ് ദേവലായ സെമിത്തേരിയിൽ സംസ്കരിച്ചു.
എം.ഐ. മാർക്കോസ് ഇംഗ്ലീഷ് വിലാസം https://ml.wikipedia.org/wiki/M.
I._Markose
നാലാം കേരളനിയമസഭയിൽ കോതമംഗലം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനായിരുന്നു എം.ഐ. മാർക്കോസ് (ജീവിതകാലം: 10 ജനുവരി 1923 - 20 ജനുവരി 2012).
ഇത്താപ്പൈരി-ശോശാ ദമ്പതികളുടെ മകനായി 1923 ജനുവരി 10 ന് ജനിച്ചു.
അന്നമ്മയാണ് ഭാര്യ രണ്ട് ആൺമക്കളും മൂന്ന് പെൺകുട്ടികളും ഇദ്ദേഹത്തിനുണ്ട്.
1970-ൽ നാലാം കേരളനിയമസഭയിലേക്ക് നടന്ന പൊതു തിരഞ്ഞെടുപ്പിൽ കോതമംഗലം നിയോജകമണ്ഡലത്തിൽ നിന്ന് കേരള കോൺഗ്രസ് പിന്തുണയോടെ സ്വതന്ത്രനായി മത്സരിച്ചു വിജയിച്ചു.
1947-ൽ കോൺഗ്രസിലൂടെയാണ് എം.ഐ. മാർക്കോസ് സജീവ രാഷ്ട്രീയത്തിലേക്ക് പ്രവേശിച്ചത്.
പിണ്ടിമന ഗ്രാമപഞ്ചായത്തിന്റെ പ്രസിഡന്റായി സേവനമനുഷ്ഠിച്ച ഇദ്ദേഹം 1964-ൽ കേരളകോൺഗ്രസിൽ അംഗമായി.
2012 ജനുവരി 20ന് കോതമംഗലത്തുവച്ച് ഇദ്ദേഹം നിര്യാതനായി .
എം.ഐ. ഷാനവാസ് ഇംഗ്ലീഷ് വിലാസം https://ml.wikipedia.org/wiki/M.
_Shanavas
പതിനഞ്ചും പതിനാറും ലോകസഭകളിൽ വയനാട് ലോകസഭാമണ്ഡലത്തെ പ്രതിനിധീകരിച്ച അംഗമായിരുന്നു എം.ഐ. ഷാനവാസ്‍ .
ഇന്ത്യൻ നാഷണൽ കോൺഗ്രസ് അംഗമായ ഇദ്ദേഹം കേരള പ്രദേശ് കോൺഗ്രസ് കമ്മിറ്റിയുടെ  ജനറൽ സെക്രട്ടറിയും വർക്കിങ് പ്രസിഡന്റുമായിരുന്നു.
2009-ലെ തെരഞ്ഞെടുപ്പിൽ കേരളത്തിൽ നിന്നും ഏറ്റവും അധികം ഭൂരിപക്ഷത്തോടെ വിജയിച്ചാണ് ലോകസഭയിലെത്തുന്നത്.
1,53,439 വോട്ടിന്റെ ഭൂരിപക്ഷമുണ്ടായിരുന്നു ഷാനവാസിന്‌.
1999-ലും 2004-ലും ലോകസഭയിലേക്ക് മത്സരിച്ച് പരാജയപ്പെട്ടിരുന്നു .
മുൻപ് നിയമസഭയിലേക്കും മത്സരിച്ച് പരാജയപ്പെട്ടിട്ടുണ്ട്.
വിദ്യാർത്ഥി യുവജന വിഭാഗത്തിലൂടെയാണ് കോൺഗ്രസ് സംഘടനാ രംഗത്ത് സജീവമായത്.
2018 നവംബർ 21-ന് പുലർച്ചെ ഒന്നരയോടെ തന്റെ 67-ആം വയസ്സിൽ കരൾ സംബന്ധമായ അസുഖത്തെത്തുടർന്ന് ചെന്നൈയിലെ ഡോ. റേല ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആശുപത്രിയിൽ വച്ച് അദ്ദേഹം അന്തരിച്ചു.
മരണസമയത്ത് അദ്ദേഹം എം.പി.യും വർക്കിങ് പ്രസിഡന്റുമായി തുടരുകയായിരുന്നു.
നൂർജഹാൻ ബീഗമാണ് ഭാര്യ.
ഒരു മകനും ഒരു മകളുമടക്കം രണ്ട് മക്കളുണ്ട്.
അധികാരങ്ങൾ 1972-73 കാലത്ത് കാലിക്ക്റ്റ് യുനിവേഴ്സിറ്റി യൂനിയൻ ചെയർമാൻ 1978 ൽ യൂത്ത് കോൺഗ്രസ് വൈസ് പ്രസിഡണ്ട് 1983 ൽ കേരള പ്രദേശ് കോൺഗ്രസ് കമ്മിറ്റിയുടെ  ജോയ്ന്റ് സെക്രട്ടറി 1985 ൽ കെ.പി.സി.സി. വൈസ് പ്രസിഡന്റ് തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2014 വയനാട് ലോകസഭാമണ്ഡലം എം.ഐ. ഷാനവാസ് കോൺഗ്രസ് (ഐ.) , യു.ഡി.എഫ് 377035 സത്യൻ മൊകേരി സി.പി.ഐ. , എൽ.ഡി.എഫ്. 356165 പി.ആർ. റസ്മിൽനാഥ് ബി.ജെ.പി. എൻ.ഡി.എ. 80752 2009 വയനാട് ലോകസഭാമണ്ഡലം എം.ഐ. ഷാനവാസ് കോൺഗ്രസ് (ഐ.) , യു.ഡി.എഫ് 410703 എം. റഹ്മത്തുള്ള സി.പി.ഐ. , എൽ.ഡി.എഫ്. 257264 (1. കെ. മുരളീധരൻ ) (2. സി. വാസുദേവൻ മാസ്റ്റർ ) (1. ഡി.ഐ.സി 99663) (2.
ബി.ജെ.പി. എൻ.ഡി.എ. 31687 അവലംബം
M. I. Shanavas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം.ഐ. തങ്ങൾ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
പത്രപ്രവർത്തകൻ, ഗ്രന്ഥകാരൻ, പ്രഭാഷകൻ, വിവർത്തകൻ, രാഷ്ട്രീയനേതാവ് തുടങ്ങിയ മേഖലകളിൽ ശ്രദ്ധേയനായ വ്യക്തിത്വമാണ് എം ഐ തങ്ങൾ എന്ന മാരങ്ങേലത്ത് ഇമ്പിച്ചി തങ്ങൾ.
മുസ്ലിം ലീഗിന്റെ സംസ്ഥാന ഉപാധ്യക്ഷനും ചന്ദ്രിക , വർത്തമാനം എന്നീ പത്രങ്ങളുടെ പത്രാധിപരുമായിരുന്നു.
2019 ജൂലൈ 27 ന് 75-ആം വയസ്സിൽ മരണമടഞ്ഞു.
മലപ്പുറം ജില്ലയിലെ മഞ്ചേരിക്കടുത്ത കാരക്കുന്നിൽ എം കുഞ്ഞിക്കോയ തങ്ങളുടെയും ശരീഫ കദീജ ബീവിയുടെയും മകനായി 1948 മാർച്ച് 15ന് ജനിച്ചു.
യഥാർഥ നാമം മാരേങ്ങലത്ത് ഇമ്പിച്ചിക്കോയ തങ്ങൾ.
മഞ്ചേരിയിലെ പ്രാഥമിക വിദ്യാഭ്യാസത്തിനു ശേഷം തുടർപഠനം അഹമ്മദാബാദിലായിരുന്നു.
1991 മുതൽ 1996 വരെ കേരള ഗ്രന്ഥശാല പ്രസ്ഥാനത്തിന്റെ ജനാധിപത്യ വൽക്കരണത്തിനു നേതൃത്വം നൽകിയ കൺട്രോൾ ബോർഡിന്റെ മുഴുസമയ അംഗമായിരുന്നു.
മികച്ച ഹോമിയോ ഡോക്ടർ കൂടിയായിരുന്നു .
പൊതുരംഗത്ത് സജീവമായതോടെ പ്രാക്ടീസ് നിർത്തി.
മരണം: 2019 ജൂലൈ 27.
മരിക്കുമ്പോൾ ഇന്ത്യൻ യൂണിയൻ മുസ്‌ലിംലീഗ് സംസ്ഥാന വൈസ് പ്രസിഡണ്ട് ആയിരുന്നു.
എടവണ്ണക്കടുത്ത പത്തപ്പിരിയത്തായിരുന്നു താമസം(ഗ്രീന ഹൗസ്).
ചന്ദ്രിക പത്രാധിപർ, വർത്തമാനം എക്സികുട്ടീവ് എഡിറ്റർ , മാപ്പിള നാട് പത്രാധിപർ തുടങ്ങിയ ചുമതലകൾ വഹിച്ചു.
മിറ്റ് (MIT) എന്ന തൂലിക നാമത്തിൽ ശബാബ് വാരികയിൽ  എം.ഐ.തങ്ങൾ ലേഖനം എഴുതിയിരുന്നു.
ഭാര്യ: ശരീഫ ഷറഫുന്നിസ,മക്കൾ: ശരീഫ നജ്മുന്നിസ,ശരീഫ സബാഹത്തുന്നിസ,സയ്യിദ് ഇൻതിഖാബ് ആലം.
സയ്യിദ് അമീൻ അഹ്സൻ,സയ്യിദ് മുഹമ്മദ് അൽത്വാഫ്,സയ്യിദ് മുജ്തബ വസീം.
കൃതികൾ ന്യൂനപക്ഷ രാഷ്ട്രീയം ദർശനവും ദൗത്യവും, ആത്മീയതയുടെ അഗ്നിനാളങ്ങൾ, മുസ്‌ലിം രാഷ്ട്രീയം ഇന്ത്യയിൽ, ഇന്ത്യയിലെ മുസ്‌ലിം രാഷ്ട്രീയത്തിന്റെ കഥ, ആഗോളവൽക്കരണത്തിന്റെ അനന്തരഫലങ്ങൾ, സർ സയ്യിദ് അഹമ്മദ്ഖാൻ
വിവർത്തനങ്ങൾ ഫിഖ്ഹിന്റെ പരിണാമം, നമ്മുടെ സമ്പദ്ശാസ്ത്രം, വിപ്ലവത്തിന്റെ പ്രവാചകൻ പുരസ്കാരങ്ങൾ എ വി അബ്ദുറഹ്മാൻ ഹാജി ഫൗണ്ടേഷൻ അവാർഡ്.
ദുബായ് കെഎംസിസി മലപ്പുറം ജില്ല മാധ്യമപുരസ്കാരം.
അൽകോബാർ കെഎംസിസി രജതജൂബിലി പുരസ്കാരം.
ഖത്തർ മിഡിൽ ഈസ്റ്റ് ചന്ദ്രിക അവാർഡ്.
വള്ളിക്കുന്ന് സമാനമനസ്കർ ഇ.
അഹമ്മദ് സ്മാരക സേവനരത്ന പുരസ്കാരം.
എം.ഐ. അബ്‌ദുൽ അസീസ് ഇംഗ്ലീഷ് വിലാസം https://ml.wikipedia.org/wiki/M.
I._Abdul_Azeez
എം.ഐ. അബ്ദുൽ അസീസ്.
ജമാഅത്തെ ഇസ്ലാമി കേരള സംസ്ഥാന അമീർ.
2015-19 കാലയളവിലേക്കാണ് സംസ്ഥാന അധ്യക്ഷനായി ആയി തെരഞ്ഞെടുക്കപ്പെട്ടത്.
ഇസ്‌ലാമിക പണ്ഡിതനും, പ്രഭാഷകനും വ്യത്യസ്താ സാമൂഹിക വിദ്യാഭ്യാസ സംവിധാനങ്ങളുടെ മേൽ നോട്ടം വഹിക്കുന്ന വ്യക്തിയുമാണ് എം.ഐ. അബ്ദുൽ അസീസ്.
1961 ഓഗസ്റ്റ് 17 ന് മലപ്പുറം എടക്കര നാരോക്കാവിൽ ജനനം.
പിതാവ്: ഇബ്രാഹിം.
മാതാവ്: ഖജീദ.
സാമൂഹിക പ്രവർത്തകൻ, സംഘാടകൻ, നേതാവ്, പണ്ഡിതൻ, പ്രഭാഷകൻ, അധ്യാപകൻ എന്നീ നിലകളിൽ പ്രവർത്തിച്ചിട്ടുണ്ട്.
തിരൂർക്കാട് ഇലാഹിയ കോളജിൽ നിന്ന് അഫ്ദലുൽ ഉലമ പഠനം പൂർത്തിയാക്കി.
ജമാഅത്തെ ഇസ്ലാമി ജില്ലാ നാസിം, മേഖലാ നാസിം, സംസ്ഥാന ഉപാധ്യക്ഷൻ എന്നീ ചുമതലകൾ വഹിച്ചിട്ടുണ്ട്.
1990 ൽ ജമാഅത്തെ ഇസ്ലാമിയിൽ അംഗമായി.
1994 മുതൽ ജമാഅത്തെ ഇസ്ലാമി സംസ്ഥാന കൂടിയാലോചനാ സമിതി അംഗമാണ്.
എസ്.ഐ.ഒ വിലൂടെയാണ് സംഘടനാ പ്രവർത്തന രംഗത്തേക്ക് കടന്നുവരുന്നത് .
എസ്.ഐ.ഒ സംസ്ഥാന പ്രസിഡന്റായിരുന്നു.
അൽ ജാമിയ അൽ ഇസ്ലാമിയ, ശാന്തപുരം (ഇസ്‌ലാമിക് യൂണിവേഴ്‌സിറ്റി) ഉന്നതാധികാര സമിതി പ്രസിഡന്റ്, മജ്‌ലിസുത്തഅ്‌ലീമുൽ ഇസ്‌ലാമി ചെയർമാൻ, ശാന്തപുരം മഹല്ല് ഖാദി എന്നീ സ്ഥാനങ്ങളും വഹിക്കുന്നു.
പുറംകണ്ണികൾ https://www.facebook.com/iamabdulazeez അവലംബം ↑ ↑ ↑ ↑ ↑ ↑
ഓർബിറ്റൽ ഹൈബ്രഡൈസേഷൻ ഇംഗ്ലീഷ് വിലാസം https://ml.wikipedia.org/wiki/Orbital_hybridisation
രസതന്ത്രത്തിൽ, ഹൈബ്രഡൈസേഷൻ എന്നത് വാലൻസ് ബോണ്ട് സിദ്ധാന്തത്തിലെ രാസബന്ധനങ്ങൾ രൂപീകരിക്കാനുള്ള ഇലക്ട്രോണുകളുടെ ജോഡിയാകലിന് അനുയോജ്യമായ ഹൈബ്രിഡ് ഓർബിറ്റലുകൾ (അറ്റോമിക ഓർബിറ്റലുകളേക്കാൾ വ്യത്യസ്തമായ ഊർജ്ജനിലകൾ, ആകൃതികൾ ..) ആറ്റോമിക ഓർബിറ്റലുകൾ കൂടിച്ചേർന്നാണ് ഉണ്ടാകുന്നത് എന്ന ആശയമാണ്.
തന്മാത്രാജ്യാമിതിയെയേയും അറ്റോമിക ബന്ധനത്തിന്റെ സ്വഭാവങ്ങളേയും വിശദീകരിക്കാൻ ഹൈബ്രഡ്  ഓർബിറ്റലുകൾ ഉപയോഗപ്രദമാണ്.
എങ്കിലും ചിലപ്പോൾ വി. എസ്സ്.
പി. ആർ സിദ്ധാന്തത്തോടൊപ്പവും വാലവ്സ് ബോണ്ടിനോടൊപ്പവും പഠിപ്പിക്കാറുണ്ട്.
എന്നാൽ VSEPR model ലുമായി ഹൈബ്രഡൈസേഷന് ബന്ധമില്ല.
വിവിധതരം ഹൈബ്രഡൈസേഷനുകൾ ഹൈബ്രഡൈസേഷനും തന്മാത്രയുടെ ആകൃതിയും Classification Main group Transition metal AX 2 Linear (180°) sp hybridisation E.g., CO 2 Bent (90°) sd hybridisation E.g., VO 2 + AX 3 Trigonal planar (120°) sp 2 hybridisation E.g., BCl 3 Trigonal pyramidal (90°) sd 2 hybridisation E.g., CrO 3 AX 4 Tetrahedral (109.5°) sp 3 hybridisation E.g., CCl 4 Tetrahedral (109.5°) sd 3 hybridisation E.g., MnO 4 − AX 5 Square pyramidal (73°, 123°) sd 4 hybridisation E.g., Ta(CH 3 ) 5 AX 6 Trigonal prismatic (63.5°, 116.5°) sd 5 hybridisation E.g., W(CH 3 ) 6 ഇതും കാണുക Bent's rule (effect of ligand electronegativity) Linear combination of atomic orbitals molecular orbital method MO diagrams Ligand field theory Crystal field theory Isovalent hybridization അവലംബം
ഓർമ്മ സഹായി പട്ടികാ വ്യുഹം ഇംഗ്ലീഷ് വിലാസം https://ml.wikipedia.org/wiki/Mnemonic_peg_system
ഒരു വലിയ പട്ടിക ഓർമ്മപ്പിശക് കൂടാതെ ആയാസരഹിതമായി ഓർമ്മിച്ചു വയ്ക്കുന്ന ഒരു തന്ത്രമാണ് ഓർമ്മ സഹായി പട്ടികാ വ്യൂഹം (നുമോണിക്ക് പെഗ് സിസ്റ്റം/Mnemonic_peg_system ).
സംഖ്യകളോട് ബന്ധപ്പെടുത്തി മുൻകൂട്ടി ഓർത്തുവച്ച വസ്തുക്കളുമായി സഹവർത്തിച്ചു ഓർമ്മയിൽ സൂക്ഷിക്കുകയും ആവശ്യമുള്ള കാര്യം തിരിച്ചെടുക്കുകയും ചെയ്യുന്ന ഒരു  വിദ്യയാണ് ഇത്.
1 -10 , 1-100 , 1-1000 .....
അങ്ങനെ തുടങ്ങി ഒരാളുടെ കഴിവ് അനുസരിച്ച് എത്ര വസ്തുക്കൾ വേണമെങ്കിലും ഓർമ്മയിൽ സൂക്ഷിക്കുകയും ആവശ്യമുള്ള ക്രമത്തിലോ ആവശ്യമുള്ള കാര്യം മാത്രമായോ തിരികെ എടുക്കുകയും ചെയ്യാം.
പട്ടികാവ്യൂഹം ഒരു തവണ ഓർത്താൽ മതി എന്നതാണ് ഇതിന്റെ മേന്മ.
മാത്രവുമല്ല ഒരു പട്ടികാവ്യൂഹം തന്നെ പല കാര്യങ്ങൾ ഓർമ്മയിൽ സൂക്ഷിക്കുവാൻ  ഉപയോഗിക്കാവുന്നതുമാണ്.
പട്ടികാവ്യൂഹം ഉദാഹരണം.
1 (വൺ ) = ഗൺ (തോക്ക്) 2- (ടു ) = ഷൂ 3- (ത്രീ ) = ട്രീ (മരം) 4- (ഫോർ ) = ഡോർ (വാതിൽ) 5- (ഫൈവ് ) = ഹൈവ് (തേൻകൂട്) 6- (സിക്സ്) = സ്റ്റിക് (വടി) 7- (സെവെൻ) = ഹെവൻ (സ്വർഗം) 8- (എയിട്ട് ) = ഗേറ്റ് 9- (നയൻ ) = വൈൻ 10-(ടെൻ ) = ഹെൻ (പിടകോഴി)
മുൻകൂട്ടി തയ്യാറാക്കിയ ഈ പട്ടികയിൽ ഓരോ സംഖ്യയ്ക്കും അതതിന്റെ പ്രാസം അനുസരിച്ചുള്ള ഒരു വസ്തു ഓർത്ത് വച്ചിരിക്കണം.
ഉദാഹരണത്തിനു വൺ എന്നതിന്  പ്രാസത്തിൽ വരുന്ന ഗൺ (തോക്ക്) എന്ന് ഓർക്കണം.
പട്ടികാവ്യൂഹം അവരവരുടെ ഇഷ്ടത്തിനു ഉണ്ടാക്കാവുന്നതാണ്.
ആപ്പിൾ,ബട്ടർ,ബ്ലേഡ്,സോപ്പ്,ബ്രെഡ്‌,പാൽപ്പൊടി,ചന്ദനത്തിരി,തക്കാളി,ഉള്ളി ,സോപ്പ്പൊ ടി തുടങ്ങിയ വസ്തുക്കൾ വാങ്ങാൻ കടയിൽ പോവുന്നു എന്നിരിക്കട്ടെ.
പട്ടികാവ്യൂഹത്തിലെ ഓരോ വസ്തുക്കളുമായി ബന്ധിപ്പിക്കുക.
1- ആപ്പിൾ തോക്കിൽ നിന്നുള്ള വെടിയേറ്റ്‌ ചിതറുന്നു 2- കയ്യിൽ നിന്ന് ബട്ടർ ഷൂവിന്റെ മുകളിലേക്ക് വീഴുന്നു.
3-  ഒരു മരത്തിൽ ഇലകൾക്ക് പകരം ബ്ലേഡുകൾ നിറഞ്ഞു നിൽക്കുന്നു.
4- സോപ്പ് കൊണ്ട് ഒരു വാതിൽ ഉണ്ടാക്കിയിരിക്കുന്നു.
5- ബ്രെഡ്‌ കൊണ്ടുള്ള തേനീച്ചക്കൂട്ടിൽ ഈച്ചകൾ പൊതിയുന്നു 6- കുറെ വടികൾക്ക് മേൽ പാൽപ്പൊടി വച്ചിരിക്കുന്നു.
7- സ്വർഗ്ഗത്തിൽ നിന്നും ചന്ദനത്തിരികൾ പുകയുന്നു.
8- ഗേറ്റിനു മുകളിൽ തക്കാളികൾ കുത്തി നിർത്തിയിരിക്കുന്നു.
9- വൈൻ ഗ്ലാസ് ഒരു വലിയ ഉള്ളി കൊണ്ട് മൂടി വച്ചിരിക്കുന്നു.
10- ഒരു പിടക്കോഴി നിലത്ത് വീണ സോപ്പ്​പൊടി തീറ്റ ആണെന്ന് കരുതി കൊത്തിത്തിന്നുന്നു.
മേൽ സൂചിപ്പിച്ച ഉദാഹരണത്തിൽ നിന്നും "8"എന്ന് ഓർത്താൽ "ഗേറ്റ്" എന്ന് ഓർമ്മ വരുകയും ഗേറ്റിൽ കുത്തി നിർത്തിയിരിക്കുന്ന തക്കാളിയെ പറ്റി ഓർത്തെടുക്കാനും സാധിക്കും.
അവലംബം ↑ Bremer, Rod.
The Manual - A guide to the Ultimate Study Method (USM) (Amazon Digital Services) ↑ Higbee, Kenneth L. Your Memory: How it Works and How to Improve It (Second ed.).
p. 158.
ISBN 978-1-56924-629-0 .
ഓർമ്മച്ചെപ്പ് ഇംഗ്ലീഷ് വിലാസം https://ml.wikipedia.org/wiki/Ormacheppu
ലോഹിതദാസ് സംവിധാനം ചെയ്ത് ലാലും ദിലീപും അഭിനയിച്ച 1998-ൽ പുറത്തിറങ്ങിയ മലയാളചലച്ചിത്രമാണ് ഓർമ്മച്ചെപ്പ് .
അഭിനേതാക്കൾ ജീവൻ ജോർജായി ലാൽ സമീറയായി ചഞ്ചൽ രാധാകൃഷ്ണനായി ദിലീപ് മോഹനായി ബിജു മേനോൻ കുര്യനായി ജനാർദ്ദനൻ ജോസ് ജോർജ്ജായി റിസബാവ ജോർജ്ജായി ലാലു അലക്സ് കുഞ്ഞമ്മാവനായി ശ്രീഹരി സംഗീതം
കൈതപ്രം ദാമോദരൻ നമ്പൂതിരിയുടെ വരികൾക്ക് ജോൺസനാണ് സംഗീതം നൽകിയത്.
ട്രാക്ക് # ഗാനം ആർട്ടിസ്റ്റ് (കൾ) രാഗ 1 "ഉൻമാദാം" കെ ജെ യേശുദാസ് , കെ എസ് ചിത്ര പഹാദി 2 "യാമിനി മണ്ഡപംഗൽ" കെ ജെ യേശുദാസ്, സിന്ധു 3 "വിരാഹം" കെ ജെ യേശുദാസ് 4 "യാമിനി മണ്ഡപംഗൽ" കെ എസ് ചിത്ര, സിന്ധു അവലംബം പുറത്തേക്കുള്ള കണ്ണികൾ ഓർമ്മച്ചെപ്പ് ഇന്റർനെറ്റ് മൂവി ഡാറ്റാബേസിൽ
ഓർമ്മകളുണ്ടായിരിക്കണം ഇംഗ്ലീഷ് വിലാസം https://ml.wikipedia.org/wiki/Ormakalundayirikkanam
ടി.വി. ചന്ദ്രന്റെ സംവിധാനത്തിൽ 1995-ൽ പുറത്തിറങ്ങിയ മലയാളചലച്ചിത്രമാണ് ഓർമ്മകളുണ്ടായിരിയ്ക്കണം .
1958-ൽ കേരളത്തിൽ നടന്ന വിമോചന സമരത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നത്.
സലാം കാരശ്ശേരി നിർമ്മിച്ച ചിത്രത്തിൽ മമ്മൂട്ടി , മാസ്റ്റർ നിഥിൻ, ഭരത് ഗോപി , പ്രിയംബദ റായ്, നെടുമുടി വേണു , കുക്കു പരമേശ്വരൻ , ശ്രീനിവാസൻ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
1959 കാലയളവിലെ ഗ്രാമീണ കേരളത്തിന്റെ പശ്ചാത്തലത്തിൽ ചിത്രീകരിച്ച ചിത്രം.
കേരളത്തിലെ കമ്മ്യുണിസ്റ്റ് മന്ത്രിസഭയെ കേന്ദ്രത്തിൽ അധികാരമുള്ള നെഹ്രു മന്ത്രിസഭ പിരിച്ചുവിട്ട കാലം.
ഈ പരിതസ്ഥിതിയിൽ ജയൻ (നിതിൻ) എന്ന ബാലന്റെ കണ്ണുകളിലൂടെ ചിത്രം ചരിക്കുന്നു.
കമ്മ്യൂണിസ്റ്റ് പ്രവർത്തകനായ ടെയിലർ ഭാസി (മമ്മൂട്ടി) , കോൺഗ്രസ് ചായ്വുള്ള ജയന്റെ അച്ഛൻ , ലോകാവസാനം പ്രവചിച്ചു നടക്കുന്ന ശാസ്ത്രജ്ഞൻ എന്നിവരെ കേന്ദ്രീകരിച്ചു ചിത്രം മുന്നോട്ടു നീങ്ങുന്നു.
അഭിനേതാക്കൾ മമ്മൂട്ടി - തയ്യൽക്കാരൻ ഭാസ്കരൻ (ഭാസി) മാസ്റ്റർ നിഥിൻ - ജയൻ ഭരത് ഗോപി - തരകൻ പ്രിയംബദ റായ് നെടുമുടി വേണു - ജയന്റെ അച്ചൻ കുക്കു പരമേശ്വരൻ ശ്രീനിവാസൻ ബിന്ദു പണിക്കർ പുരസ്കാരങ്ങൾ ദേശീയ ചലച്ചിത്രപുരസ്കാരം - ടി.വി. ചന്ദ്രൻ, സലാം കാരശ്ശേരി കേരളസംസ്ഥാന ചലച്ചിത്രപുരസ്കാരം - മാസ്റ്റർ നിഥിൻ (ബാലതാരം) കേരളസംസ്ഥാന ചലച്ചിത്രപുരസ്കാരം (ജൂറി പുരസ്കാരം) - ടി.വി. ചന്ദ്രൻ അവലംബം പുറത്തേക്കുള്ള കണ്ണികൾ ഓർമ്മകളുണ്ടായിരിക്കണം ഇന്റർനെറ്റ് മൂവി ഡാറ്റാബേസിൽ
ഓർമെലോക്സിഫെൻ
സെന്റ്ക്രോമാൻ എന്നും അറിയപ്പെടുന്ന ഒരു തിരഞ്ഞെടുക്കപ്പെട്ട ഈസ്ട്രജൻറിസപ്റ്റർ മോഡുലേറ്റർ (ERMs) ആണ് ഓർമെലോക്സിഫെൻ.
ഗുളികരൂപത്തിൽ കഴിക്കുന്ന സ്റ്റീറോയ്ഡ്‌ രഹിത ഗർഭനിരോധന മാർഗ്ഗമായാണ് ഇത് അറിയപ്പെടുന്നത്.
ഗർഭനിരോധനത്തിനായി ഇത് ആഴ്ചയിൽ ഒരിക്കലാണ് കഴിക്കേണ്ടത്.
ഇന്ത്യയിൽ, 1990 കളുടെ തുടക്കം മുതൽ ഓർമെലോക്സിഫെൻ ജനനനിയന്ത്രണത്തിന് ലഭ്യമാണ്, ഇത് സഹേലി എന്ന വ്യാപാരനാമത്തിൽ വിപണനം ചെയ്തു, നിലവിൽ ഇന്ത്യയിലെ സ്ത്രീകൾക്ക് ഛായ (സെന്റ്ക്രോമാൻ ) എന്ന പേരിൽ സൗജന്യമായി ലഭ്യമാണ്.
ഓർമെലോക്സിഫെൻ നൊവെക്സ്-ഡി.
എസ്, സെൻട്രോൺ, സെവിസ്റ്റ എന്നീ മറ്റുവ്യാപാരനാമങ്ങളിലും ലഭ്യമാണ്.
ഔഷധഉപയോഗങ്ങൾ
ഓർമെലോക്സിഫെൻ പ്രാഥമികമായി ഒരു ഗർഭനിരോധന മാർഗ്ഗമായി ഉപയോഗിക്കുന്നു, ക്രമരഹിതമായ ഗർഭാശയ രക്തസ്രാവത്തിനും കൂടിയ സ്തനാർബുദത്തിനും ഇത് ഫലപ്രദമാണ്.
ജനന നിയന്ത്രണം
ആഴ്ചതോറും കഴിക്കാവുന്ന ഗർഭനിരോധന മാർഗ്ഗമായി ഓർമെലോക്സിഫെൻ ഉപയോഗിക്കാം.
വായവഴികഴിക്കാവുന്ന ഗർഭനിരോധന മാർഗ്ഗങ്ങൾ ഇഷ്ടപ്പെടുന്ന സ്ത്രീകൾക്ക് പ്രതിവാര ഷെഡ്യൂൾ ഒരു നേട്ടമാണ്, പക്ഷേ മറ്റ് വായവഴികഴിക്കാവുന്ന ഗർഭനിരോധന മാർഗ്ഗങ്ങൾ ആവശ്യമായ ദൈനംദിന ഷെഡ്യൂൾ പാലിക്കുന്നത് ബുദ്ധിമുട്ടാണ് അല്ലെങ്കിൽ അപ്രായോഗികമാണ്.
ആദ്യത്തെ പന്ത്രണ്ട് ആഴ്ച ഉപയോഗത്തിനായി, ആഴ്ചയിൽ രണ്ടുതവണ ഓർമെലോക്സിഫെൻ ഗുളിക കഴിക്കാൻ നിർദ്ദേശിക്കുന്നു.
പതിമൂന്നാം ആഴ്ച മുതൽ, ഇത് ആഴ്ചയിൽ ഒരിക്കൽ എടുക്കുന്നു.
ആദ്യ മാസത്തിൽ സൈഡ് എഫക്റ്റുകൾ ഉണ്ടാവാം.
ഒരു സാധാരണ ഡോസ് ആഴ്ചതോറും 30 മില്ലിഗ്രാം ആണ്.
പക്ഷേ 60 mg ലോഡിംഗ് ഡോസുകൾ ഗർഭധാരണ നിരക്ക് 38% കുറയ്ക്കും.
കൃത്യമായ ഉപയോഗമാണെങ്കിലും ഇതിന് ഏകദേശം 1-2% പരാജയ നിരക്ക് ഉണ്ട്, ഇത് സംയോജിത ഓറൽ ഗർഭനിരോധന ഗുളികകളേക്കാൾ അല്പം കുറവാണ്.
മറ്റ് സൂചനകൾ മെനോറാജിയയ്ക്കുള്ള ചികിത്സയായി ഓർമെലോക്സിഫെൻ പരീക്ഷണാത്മക ക്രമീകരണത്തിലും പരീക്ഷിച്ചു.
മാസ്റ്റൽ‌ജിയ, ഫൈബ്രോഡെനോമ എന്നിവയുടെ ചികിത്സയുടെ ഉപയോഗവും വിവരിച്ചിട്ടുണ്ട്.
ഓർമലോക്സിഫെൻ ആർത്തവത്തിന് കാലതാമസമുണ്ടാക്കുമെന്ന ആശങ്കയുണ്ട്.
ഓർമെലോക്സിഫെൻ ഒരു തിരഞ്ഞെടുക്കപ്പെട്ട ഈസ്ട്രജൻറിസപ്റ്റർ മോഡുലേറ്റർ (SERM) ആണ്.
ശരീരത്തിന്റെ ചില ഭാഗങ്ങളിൽ, അതിന്റെ പ്രവർത്തനം ഈസ്ട്രജനിക് ആണ് (ഉദാ. എല്ലുകൾ ), ശരീരത്തിന്റെ മറ്റ് ഭാഗങ്ങളിൽ, അതിന്റെ പ്രവർത്തനം ആന്റിഈസ്ട്രജനിക് ആണ് (ഉദാ. ഗര്ഭപാത്രം , സ്തനങ്ങൾ ).
അണ്ഡോത്പാദനവും ഗർഭാശയത്തിൻറെ പാളിയുടെ വികാസവും തമ്മിലുള്ള ആർത്തവചക്രത്തിൽ ഇത് ഒരു അസമന്വിതത്തിന് കാരണമാകുന്നു, എന്നിരുന്നാലും അതിന്റെ പ്രവർത്തനരീതി കൃത്യമായി നിർവചിക്കപ്പെട്ടിട്ടില്ല.
ക്ലിനിക്കൽ പരീക്ഷണങ്ങളിൽ, ഇത് ചില സ്ത്രീകളിൽ സാധാരണ സംഭവിക്കുന്നതിനേക്കാൾ വൈകിയാണ് അണ്ഡോത്പാദനത്തിന് കാരണമായത്,  എന്നാൽ ഭൂരിഭാഗം സ്ത്രീകളിലും അണ്ഡോത്പാദനത്തെ ഇത് ബാധിച്ചില്ല, അതേസമയം ഗർഭപാത്രത്തിന്റെ പാളി കൂടുതൽ സാവധാനത്തിൽ നിർമ്മിക്കുന്നു.
ബീജസങ്കലനം ചെയ്ത ഏതെങ്കിലും അണ്ഡത്തെ സാധാരണയേക്കാൾ വേഗത്തിൽ ഫാലോപ്യൻ ട്യൂബുകളിലൂടെ കടത്തിവിടുന്നു.
ബീജസങ്കലനം നടക്കുകയാണെങ്കിൽ, ഇംപ്ലാന്റേഷൻ സാധ്യമാകാത്ത ഒരു അന്തരീക്ഷം ഈ ഇഫക്റ്റുകളുടെ സംയോജനമാണ് സൃഷ്ടിക്കുന്നത്.
ഇന്ത്യയിലെ ലഖ്‌നൗവിലെ സെൻട്രൽ ഡ്രഗ് റിസർച്ച് ഇൻസ്റ്റിറ്റ്യൂട്ട് (സിഡിആർഐ) ആണ് ഒർമെലോക്സിഫെൻ ആദ്യമായി കണ്ടെത്തിയത്.
1991 ജൂലൈയിൽ ദില്ലിയിലും 1992 ൽ ഇന്ത്യയിലും സഹേലി , ചോയ്‌സ് -7 എന്നീ ബ്രാൻഡുകളിൽ ഓർമെലോക്സിഫെൻ വിപണനം നടത്തി.
2018 മുതൽ, ഇന്ത്യയിലെ സ്ത്രീകൾക്ക് ഛായ എന്ന ബ്രാൻഡ് നാമത്തിൽ സെന്റ്ക്രോമാൻ സൗജന്യമായി നൽകുന്നു.
സമൂഹവും സംസ്കാരവും മാർക്കറ്റിംഗ്
2009 ലെ കണക്കനുസരിച്ച് ഓർ‌മെലോക്സിഫെൻ നിയമപരമായി ഇന്ത്യയിൽ മാത്രമേ ലഭ്യമായിരുന്നുള്ളൂ.
ജനന നിയന്ത്രണത്തിന്റെ ഒരു രൂപമായി ഓർമെലോക്സിഫെൻ പരീക്ഷിക്കുകയും ലൈസൻസ് നൽകുകയും ചെയ്തു, അതുപോലെ തന്നെ ക്രമരഹിതമായ ഗർഭാശയ രക്തസ്രാവത്തിനുള്ള ചികിത്സയും.
ടോറന്റ് ഫാർമസ്യൂട്ടിക്കൽസ് നിർമ്മിച്ച് സെൻട്രോൺ എന്ന വ്യാപാര നാമത്തിൽ ജനനനിയന്ത്രണമായി വിപണനം ചെയ്യുന്നു.
സെൻട്രോൺ നിർത്തലാക്കി.
ഓർ‌മെലോക്സിഫെനിനായി ഒരു പുതിയ ലൈസൻസ് ഹിന്ദുസ്ഥാൻ ലാറ്റെക്സ് ലിമിറ്റഡിന് നൽകി , ഇത് ഇപ്പോൾ സഹേലി , നോവെക്സ് , നോവെക്സ്-ഡി‌എസ് എന്നീ വ്യാപാര നാമങ്ങളിൽ ജനനനിയന്ത്രണത്തിനായി ഓർ‌മെലോക്സിഫെൻ നിർമ്മിക്കുന്നു.
ക്രമരഹിതമായ ഗർഭാശയരക്തസ്രാവത്തിനുള്ള ചികിത്സയായി ടോറന്റ് ഫാർമസ്യൂട്ടിക്കൽസ് സെവിസ്റ്റ എന്ന വ്യാപാരനാമത്തിൽ ഓർമെലോക്സിഫെൻ നിർമ്മാണം പുനരാരംഭിച്ചു.
ഇതും കാണുക ലീവോമെലോക്സിഫെൻ അവലംബം അധികവായനയ്ക്ക് പുറാത്തെക്കുള്ള കണ്ണികൾ United States National Library of Medicine Centchroman entry in the Medical Subject Headings (MeSH) database Reproductive Health Online Archived 2012-02-05 at the Wayback Machine .
, a Johns Hopkins University affiliate providing information on Centchroman Central Drug Research Institute Archived 2016-08-05 at the Wayback Machine .
, Lucknow, India : a government-funded laboratory, conducting R D on Centchroman as birth control.
Ministry of Health and Family Welfare - Indian government site; information about availability of Saheli.
ഓർമ്മ ഇംഗ്ലീഷ് വിലാസം https://ml.wikipedia.org/wiki/Memory
എല്ലാ ജന്തുക്കൾക്കും ബാഹ്യമായും ആന്തരികമായും ആയ പ്രതികരണങ്ങൾ സൃഷ്ടിക്കുന്ന വിജ്ഞാനത്തെ സൂക്ഷിച്ചുവയ്ക്കുവാൻ കഴിയും.
ഇങ്ങനെ വിവരങ്ങൾ സൂക്ഷിച്ചശേഷം ആവശ്യാനുസരണം ബോധതലത്തിലേയ്ക്ക വിജ്ഞാനത്തെ ആനയിക്കാനുള്ള കഴിവാണ് ഓർമ ഓർമ്മവയ്ക്കലിലെ ഘട്ടങ്ങൾ എൻകോഡിംഗ്: ജ്ഞാനേന്ദ്രിയങ്ങൾ വഴി ലഭിക്കുന്ന വിവരങ്ങളെ മനുഷ്യമസ്തിഷ്കത്തിനനുരൂപമായ രാസവിവരമാക്കി മാറ്റുന്ന പ്രക്രിയയാണിത്.
ശേഖരണം: നവീകരിക്കപ്പെട്ട രാസവിവരത്തെ സ്ഥിരമായോ താത്കാലികമായോ ശേഖരിച്ചു വയ്ക്കുക വഴി പിന്നീട് ഓർമ്മിക്കുവാൻ സഹായിക്കും.
റിട്രീവൽ: ശേഖരിക്കപ്പെട്ട വിവരത്തെ ഓർമ്മയിലെത്തിക്കുന്ന പ്രക്രിയ.
ഇതിനെ നാലായും തിരിക്കാം
മനസ്സിലാക്കൽ:
പഠിക്കുക എന്നും ഇതിനെ അർത്ഥമാക്കുന്നു.
കൈവശപ്പെടുത്തൽ:
മനസ്സിലാക്കിയ കാര്യത്തിനെ ഓർമയിൽ സൂക്ഷിക്കുന്ന ഘട്ടം.
ഓർമിക്കൽ:
ഓർമയിൽ സൂക്ഷിച്ച കാര്യങ്ങളെ തിരിച്ചറിയിക്കുന്ന ഘട്ടം.
തിരിച്ച് വിളിക്കൽ:
തിരിച്ചറിഞ്ഞ കാര്യങ്ങളെ ഓർമയിൽ കൊണ്ടുവരുന്ന ഘട്ടം.
വിവിധതരം ഓർമ്മകൾ
ഓർമ്മകളെ പല തരത്തിൽ തരംതിരിക്കാം.
സംവേദ ഓർമ്മ
ഇന്ദ്രിയപരമായ ഓർമ്മയിൽ സംവേദന അവയവങ്ങളിലൂടെ തത്സമയം സ്വീകരിക്കപ്പെടുന്ന വിവരങ്ങൾ ശേഖരിക്കപ്പെടുന്നു.
ഹസ്സുകാലസ്മരണയിലേക്ക് മാറ്റപ്പെട്ടില്ല എങ്കിൽ  നിലനിന്ന ശേഷം അപ്രത്യക്ഷമാകുന്നു.
ഇത്തരം ഓർമ്മ മൂന്നു മുതൽ നാലു സെക്കൻഡ് മാത്രം നിലനിൽക്കുന്നു.
താൽക്കാലിക ഓർമ്മ
കുറച്ചു കാര്യങ്ങൾ കുറഞ്ഞ സമയത്തേക്ക് ഹസ്വകാല ഓർമ്മയിൽ സൂക്ഷിക്കുവാൻ കഴിയുന്നു.
ഒരു പ്രത്യേക സമയത്ത് ബോധം മനസ്സിൽ ഉള്ള കാര്യങ്ങളാണിത്.
ഹസ്സകാല ഓർമ്മയിൽ നിലനിൽക്കുന്ന കാര്യങ്ങളെ ദീർഘകാല ഓർമ്മയിലേക്ക് മാറ്റിയില്ലെങ്കിൽ മറവിൽ സംഭവിക്കുന്നു.
ഇത് 30 സെക്കൻഡ് വരെ തങ്ങിനിൽക്കാൻ ഇടയുണ്ട്.
ക്ലാസിൽ നോട്ട് കുറിക്കുക ആവർത്തിച്ചു ചൊല്ലുക വീണ്ടും പ്രവർത്തിക്കുക തുടങ്ങിയവർ ഹ്രസ്വകാല ഓർമ്മയെ ഉദ്ദീപിപ്പിക്കാനും ദീർഘകാല ഓർമ്മയായി മാറ്റാനും സഹായിക്കുന്നു.
സ്ഥിരഓർമ്മ
കൂടുതൽ വിവരങ്ങൾ ദീർഘകാലം ഓർത്തുവയ്ക്കാൻ ദീർഘകാല ഓർമ്മ നമ്മെ സഹായിക്കുന്നു.
ദീർഘകാല ഓർമ്മ മസ്തിഷ്കത്തിൽ ഘടനാപരമായ മാറ്റങ്ങൾ സൃഷ്ടിക്കുന്നതിനാൽ സ്ഥിരമാണ്.
മസ്തിഷ്കത്തിൽ നാഡീവ്യൂഹത്തിലെ സിനാപ്സുകളിൽ ആണ് രാസമാറ്റം അല്ലെങ്കിൽ ഊർജ്ജമാറ്റം സൃഷ്ടിക്കപ്പെടുന്നത്.
ഓർമ്മകളുടെ സൂക്ഷിപ്പ് കേന്ദ്രമായി ദീർഘകാല ഓർമ്മയെ പരിഗണിക്കുന്നു.
അതായത് ധാരാളം കാര്യങ്ങളെ ഒരുമിച്ചു വായിക്കാനും ആവശ്യമായ സമയത്ത് ഉപയോഗിക്കാനും ദീർഘകാല ഓർമ്മ സഹായിക്കുന്നു.
ഇത്തരം സവിശേഷതകൾ ഉൾക്കൊണ്ടാണ് ദീർഘകാല ഓർമ്മയെ നമ്മുടെ നല്ല സുഹൃത്തായി കണക്കാക്കി വരുന്നത്.
ദീർഘകാല ഓർമ്മ തന്നെ മൂന്ന് രീതിയിൽ ഉണ്ട് 1.
സംഭവപരമായ ഓർമ്മ ( episodic memory )
ഇത് ഒരാളുടെ ജീവിതവുമായി ബന്ധപ്പെട്ട അനുഭവങ്ങളും വ്യക്തിപരമായ സംഭവങ്ങളും ഓർമ്മിപ്പിക്കുന്നതാണ് ഇങ്ങനെയുള്ള ജീവിതകാലം മുഴുവൻ ഓർമ്മിച്ചു വയ്ക്കാനും വിശദീകരിക്കാനും ആ വ്യക്തിക്ക് കഴിയും ഈ രീതി ഉപയോഗിച്ച് കുട്ടികൾക്ക് അവരുടെ പഠനപ്രക്രിയയിലെ പ്രധാന സംഭവങ്ങളെ വിശദീകരിക്കാൻ കഴിയും.
പഠന പ്രവർത്തനം വൈകാരിക അനുഭവമായി മാറുമ്പോൾ പാഠ്യ വസ്തു സംഭവപരമായ ഓർമ്മയായി പരിഗണിക്കുകയും ദീർഘകാല ഓർമ്മയിൽ നിലനിൽക്കുകയും ചെയ്യുന്നു.
അർഥപരമായ ഓർമ്മ ( sematic memory) പുനരുപയോഗിക്കുന്നതിന് വേണ്ടി ആവശ്യമായ വിവരങ്ങൾ,പദങ്ങൾ, ആശയങ്ങൾ, സൂത്രവാക്യങ്ങൾ തുടങ്ങിയവ ഓർത്തുവയ്ക്കുന്നതാണ് അർഥപരമായ ഓർമ്മ.
3 പ്രക്രിയപരമായ ഓർമ ( procedural memory )
വിവിധ നൈഭൂമികളുമായി ബന്ധപ്പെട്ട ഓർമ്മകളാണ് ഇതിൽപ്പെടുന്നത് പൊതുവേ പ്രവർത്തിച്ചു പഠിക്കുന്നവയാണ് പ്രക്രിയപരമായ ഓർമ്മയിൽ വരുന്നത് സംഗീത ഉപകരണങ്ങളുടെ ഉപയോഗം നീന്തൽ സൈക്കിൾ ചവിട്ടാനുള്ള കഴിവ് എന്നിവ ഉദാഹരണങ്ങളാണ്.
ഓർമ്മത്തിരുന്നാൾ
ക്രിസ്തുമതത്തിലെ ഒരു വിശുദ്ധന്റെയോ വിശുദ്ധയുടെയോ വാർഷിക മത ആഘോഷമാണ് ഓർമ്മത്തിരുന്നാൾ .
ഒരു പ്രത്യേക ദിവസം ഓർമ്മത്തിരുന്നാൾ ആഘോഷിക്കപെടുന്ന വിശുദ്ധന്മാരെ ഓർക്കുകയും അവരോട് മാധ്യസ്ഥ്യം അപേക്ഷിക്കുകയും ചെയ്യുന്നു.
പ്രധാനമായും  ഓരോ വിശുദ്ധരുടേയും  രക്തസാക്ഷിത്വം  അനുസ്മരിപ്പിക്കുന്നതിന്റെ ഭാഗമായിയാണ് ക്രൈസ്തവർ  ഈ രീതി പിന്തുടരുന്നത്.
ഓർമ്മ മാത്രം ഇംഗ്ലീഷ് വിലാസം https://ml.wikipedia.org/wiki/Orma_Mathram
മധു കൈതപ്രം സംവിധാനവും സി.വി. ബാലകൃഷ്ണൻ രചനയും നിർവഹിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് ഓർമ്മ മാത്രം ( ഇംഗ്ലീഷ് : Memories Only ).
ദിലീപ് വക്കീൽ ഗുമസ്തനായി വേഷമിടുന്ന ചിത്രത്തിൽ പ്രിയങ്ക നായർ, മാസ്റ്റർ സിദ്ധാർത്, ജഗതി ശ്രീകുമാർ , ധന്യ മേരി വർഗീസ് , നെടുമുടി വേണു , സലീം കുമാർ , ഹരിശ്രീ അശോകൻ എന്നിവരും പ്രധാന വേഷങ്ങൾ അവതരിപ്പിക്കുന്നു.
കൈതപ്രം ദാമോദരൻ നമ്പൂതിരിയുടെ ഗാനങ്ങൾക്ക് കൈതപ്രം വിശ്വനാഥൻ സംഗീതം പകരുന്നു.
എം. ജെ. രാധാകൃഷ്ണനാണ് ക്യാമറ.
ഹൊറൈസൺ ഇൻറർനാഷണലിന്റെ ബാനറിൽ എം. രാജൻ‍ തളിപ്പറമ്പ് ചിത്രം നിർമിച്ചിരിക്കുന്നു.
ഏകാന്തം , മധ്യവേനൽ എന്നീ ചിത്രങ്ങളിലൂടെ ശ്രദ്ധേയനായ മധു കൈതപ്രത്തിന്റെ മൂന്നാമത്തെ ചിത്രമാണ് ഓർമ്മ മാത്രം.
ജഗതി ശ്രീകുമാർ അവതരിപ്പിക്കുന്ന വാര്യർ വക്കീൽ എന്ന കഥാപാത്രത്തിൻറെ ഗുമസ്തനാണ് പ്രദീപ്‌ (ദിലീപ്).
പാരമ്പര്യമായി കിട്ടിയതാണ് പ്രദീപിന്  ഈ വക്കീൽഗുമസ്തപ്പണി.
പ്രദീപിന്  അച്ഛനായിരുന്നു ഗുമസ്തൻ വാര്യർ.
വാര്യർ വക്കീൽ പിന്നെ അത് മകനെ ഏൽപിച്ചു.
മട്ടാഞ്ചേരിയിലെ ഒരു തെരുവിലാണ് പ്രദീപിന്റെ  താമസം.
അതും വാര്യർ വക്കീൽ ഏർപ്പാടാക്കി കൊടുത്തതാണ്.
അച്ഛനും അമ്മയും ഭാര്യയും മകനും മാത്രമടങ്ങുന്നതായിരുന്നു അജയന്റെ കുടുംബം.
വ്യത്യസ്തമതവിഭാഗങ്ങളിൽ നിന്നും വിവാഹിതരായതാണ് അജയനും സഫിയയും.
അതിനാൽ ഇവർക്ക് ബന്ധുക്കളിൽ നിന്നുള്ള സംരക്ഷണം നഷ്ടപ്പെടുന്നു.
ചികിത്സിച്ചു ഭേദമാക്കാനാവാത്തതും പതിയെ കാഴ്ച്ച നഷ്ടപ്പെടുന്നതുമായ ഒരു നേത്രരോഗത്തിന്റെ പിടിയിലുമാണ് പ്രദീപ്‌.
ദീപ (പ്രിയങ്ക) ആണ് പ്രദീപിന്റെ  ഭാര്യ, അഞ്ചു വയസുകാരൻ ദീപു (മാസ്റ്റർ സിദ്ധാർത്) മകനും.
ജീവനുതുല്യം അവർ മകനെ സ്‌നേഹിച്ചു.
രണ്ടാമതൊരാൾ തങ്ങളുടെ സ്‌നേഹം പങ്കിടാതിരിക്കാനായി മറ്റൊരു കുട്ടിക്കുള്ള വാതിൽപോലും കൊട്ടിയടച്ചു.
അതിനായി ഗർഭം അലസിപ്പിക്കുന്നിടത്താണ് ചിത്രം ആരംഭിക്കുന്നത്.
സാമ്പത്തികമായി വളരെ പിന്നോക്കമായിരുന്നു പ്രദീപിന് ന്കുടുംബം .
ദീപുവിനെ ഒരു ഹൈക്കോടതി ജഡ്ജിയാക്കണമെന്നായിരുന്നു പ്രദീപിന്റെ  ആഗ്രഹം.
ഒരു  പ്രശ്‌നവുമില്ലാതെ മുമ്പോട്ടു പോയിക്കൊണ്ടിരുന്ന ആ കുടുംബത്തിന് അജയുടെ  തിരോധാനം എന്ന ദുരന്തത്തെ നേരിടേണ്ടിവരുന്നു.
ദീപുവിന്   തൃശൂർ മൃഗശാല കാണിക്കുവാനായി കൊണ്ടുപോയി തിരിച്ചു വരുമ്പോളുണ്ടാകുന്ന ബോംബ് സ്ഫോടനത്തിലെ ജനപ്രവാഹത്തിൽ പ്രദീപിന്  മകനെ നഷ്ടപ്പെടുന്നു.
പോലീസ് സ്റ്റേഷനിൽ പരാതിപ്പെട്ടെങ്കിലും ആശാവഹമായ മറുപടി ലഭിക്കുന്നില്ല.
മകനില്ലാതെ പ്രദീപ്‌   ഭവനത്തിൽ തിരികെയെത്തുന്നു.
പിന്നീട് അന്വേഷണത്തിനായി പ്രദീപ്‌  നാടോടി മേഖലകളിലും ജോത്സ്യന്റെ നിർദ്ദേശപ്രകാരം തമിഴ്നാട് പ്രദേശങ്ങളിലും സ്വയം അന്വേഷണം നടത്തുന്നു.
പല പ്രദേശങ്ങളിൽ നിന്നും പലരിൽ നിന്നുമുള്ള അറിയിപ്പുകളാൽ അജയൻ പല സ്ഥലങ്ങളിലെത്തിപ്പെട്ടെങ്കിലും അവരൊന്നും തന്റെ മകനല്ലെന്നു തിരിച്ചറിഞ്ഞു പ്രദീപ്‌  വിഷമിച്ചു യാത്രയാകുന്നു.
പിന്നീട് പോലീസ് സ്റ്റേഷനിൽ നിന്നും അറിയിപ്പ് ലഭിച്ച് പ്രദീപും  ഭാര്യയും വാര്യരും സ്റ്റേഷനിലെത്തിയെകിലും കിട്ടിയത് തന്റെ മകനല്ലെന്നു തിരിച്ചറിയുന്നു.
എന്നാൽ അല്പസമയത്തോളം മാനസികവിഭ്രാന്തിയാൽ അത് തന്റെ മകനാണെന്നു പ്രദീപ്‌  തെറ്റിദ്ധരിക്കുന്നു.
വിഭ്രാന്തിയിൽ നിന്നും മോചിതനായ പ്രദീപ്‌  അവനെ തന്റെ മകനായി സ്വീകരിക്കാൻ തയ്യാറാണെന്നു പോലിസിനെ അറിയിക്കുന്നു.